Eenjarige kritiek ná sy amper in emmer verdrink | Maroela Media
Eenjarige kritiek ná sy amper in emmer verdrink
ŉ Eenjarige dogtertjie van Stilfontein in Noordwes is in ŉ kritieke toestand nadat sy Donderdag amper in ŉ emmer met water verdink het.
Russel Meiring, ŉ woordvoerder van ER24, sê die voorval het by ŉ huis in die dorp plaasgevind. “Paramedici van ER24 is na ŉ dokter se spreekkamer ontbied,” het Meiring gesê. “Toe hulle daar aankom was die dokter besig om KPR op die kind toe te pas. Sy het nie ŉ pols gehad nie. Paramedici het die dokter bygestaan en na ŉ langdurige poging kon hulle haar bybring.”
Die dogtertjie is gestabiliseer, waarna sy met ŉ ambulans na ŉ nabygeleë hospitaal geneem is vir gevorderde behandeling.
Die ma het later aan paramedici gesê sy het uit haar huis gekom en haar kind, met haar bolyf in die emmer vol water, aangetref. Sy het dadelik haar kind gegryp en haar probeer bybring, maar dit het nie gehelp nie. Sy het daarna met die kind na die dokter gejaag vir hulp.
ER24 Stilfontein verdrinking
Sóveel ernstige diensleweringsbetogings sedert Januarie
Ai mammas, pas julle kinders op. Net ‘n teelepel water is genoeg vir so ‘n jong kind om in te verdrink.
Vicky · 5 jare gelede
Dit kan met enige Mamma gebeur, dit maak jou nie n slegte Mamma nie! Dit is letterlik sekondes van nie oplet waar jou kinders is nie. Baie sterkte en bid sy herstel vinnig!